রিন-ছেন-ব্জাং-পো
**রিন-ছেন-ব্জাং-পো** (তিব্বতি: རིན་ཆེན་བཟང་པོ་, ওয়াইলি: *rin chen bzang po*) (৯৫৮-১০৫৬) একজন বিখ্যাত তিব্বতী অনুবাদক ছিলেন। তিনি তিব্বত সাম্রাজ্যের পতনের পরে তিব্বতে দ্বিতীয়বার বৌদ্ধধর্ম প্রসারে গুরুত্বপূর্ণ ভূমিকা পালন করেন।:৫৮

পরিবার
------

রিন-ছেন-ব্জাং-পো ৯৫৮ খ্রিষ্টাব্দে জন্মগ্রহণ করেন। প্রথমদিককার রচনাগুলিতে তার জন্মস্থান সম্বন্ধে কোন তথ্য জানা না গেলেও পরবর্তীকালে রচিত গ্রন্থগুলিতে গুজ রাজ্যের খ্বা-ত্সে-বিং-গির (ওয়াইলি: *khwa tse wing gir*) নামক শহরকে তার জন্মস্থান বলে উল্লেখ করেছে। তার পিতার নাম ছিল গ্ঝোন-নু-দ্বাং-ফ্যুগ (ওয়াইলি: *gzhon nu dbang phyug*) এবং মাতার নাম ছিল চোগ-রো-কুন-ব্জাং-শেস-রাব-ব্স্তান-মা (ওয়াইলি: *cog ro kun bzang shes rab bstan ma*)। গ্যু-স্গ্রা (ওয়াইলি: *g.yu sgra*) নামক তার পরিবারগোষ্ঠী তিব্বতী জাতিগোষ্ঠীর অন্তর্গত ছিল না বলে ধারণা করা হয়। জন্মের সময় তার নাম রাখা হয় রিন-ছেন-দ্বাং-ফ্যুগ (ওয়াইলি: *rin chen dbang phyug*)। তার জেষ্ঠ্য ভ্রাতা শেস-রাব-দ্বাং-ফ্যুগ (ওয়াইলি: *shes rab dbang phyug*), কনিষ্ঠ ভ্রাতা য়োন-তান-দ্বাং-ফ্যুগ (ওয়াইলি: *yon tan dbang phyug*) ও ভগিনী কুন-স্রিং-শেস-ম্ত্শো (ওয়াইলি: *kun sring shes mtsho*) সকলেই বৌদ্ধ ধর্মে দীক্ষিত হন।

শিক্ষা
------

তেরো বছর বয়সে ম্খান-পো-য়ে-শেস-ব্জাং-পো (ওয়াইলি: *mkhan po ye shes bzang po*) নামক এক বৌদ্ধ ভিক্ষু রিন-ছেন-দ্বাং-ফ্যুগকে বৌদ্ধমতে দীক্ষিত করেন। গুজ রাজ্যের দ্বিতীয় রাজা ব্যাং-ছুব-য়ে-শেস'-ওদের আদেশে ৯৭৫ খ্রিষ্টাব্দে তিনি অত্যন্ত কষ্ট সহ্য করে কাশ্মীর যাত্রা করেন। সেখানে তিনি শ্রদ্ধাকরবর্মন নামক এক পণ্ডিতের নিকট সাত বছর ধরে দর্শন ও তন্ত্র সম্বন্ধীয় সংস্কৃত গ্রন্থ অধ্যয়ন করেন। এই সময় তিনি রত্নবজ্রের নিকট যোগতন্ত্রযান, নারো পার নিকট গুহ্যসমাজতন্ত্র এবং নোর-বু-গ্লিং-পার নিকট দুর্গতিপ্রতিশোধনতন্ত্র সম্বন্ধে শিক্ষালাভ করেন। এরপর তিনি বিক্রমশীলা যাত্রা করে দীপঙ্করভদ্র, জিনাকর ও দুর্যচন্দ্রের সাতে চক্রসম্বর সম্বন্ধে অধ্যয়ন করে ৯৮৭ খ্রিষ্টাব্দে তিব্বত ফিরে যান।

অনুবাদকর্ম
----------

গুজ রাজ্যের তৃতীয় রাজা ল্হা-লামা-ব্যাং-ছুব-ওদের পৃষ্ঠপোষকতায় তিনি থোলিং বৌদ্ধবিহারে সংস্কৃত গ্রন্থগুলির তিব্বতীতে অনুবাদ শুরু করেন। থোলিং বৌদ্ধবিহারে ভারতীয় পণ্ডিত ধর্মশ্রীভদ্র তার সাথে বোধিচর্যাবতার অনুবাদ করেন। রিন-ছেন-ব্জাং-পো তিব্বতে অষ্টসহস্রিকা প্রজ্ঞাপারমিতা ও অভিসময়ালঙ্কার প্রভৃতি বিখ্যাত গ্রন্থের অনুবাদ করেন। এছাড়াও তিনি সর্বতথাগততত্ত্বসংগ্রহের ওপর বহু টীকাভাষ্যের অনুবাদ করেন। তিনি তিব্বতে প্রথম চক্রসম্বর তন্ত্র এবং অনুত্তরযোগতন্ত্রের মহাযোগতন্ত্র ও যোগিনীতন্ত্র সম্বন্ধে প্রচার করেন। এছাড়াও তিনি প্রজ্ঞাবর্মণ দ্বারা রচিত বিশেষস্তবটীকা গ্রন্থটিকে অনুবাদ করেন।

মন্দির সংস্কার
--------------

তিনি দ্পাল-দ্পে-মেদ-ল্হুন-গ্যিস-গ্রুব-পা (ওয়াইলি: *dpal dpe med lhun gyis grub pa*) এবং গ্সের-ক্যি-ল্হা-খাং (ওয়াইলি: *gser kyi lha khang*) নামক দুইটি বৌদ্ধ মন্দিরে নির্মাণে অংশগ্রহণ করেন। এরপর তিনি ছয় বছর ধরে ভারতের বিভিন্ন স্থানে যাত্রা করে নতুন মন্দিরগুলির জন্য চিত্র ও স্থাপত্যকলা নির্মাণের জন্য কারিগর জোগাড় করেন। এই কারিগরদের মধ্যে ভিধক নামের একজনের উল্লেখ পাওয়া যায় যিনি খা-ত্সে শহরে অবস্থিত গো-খার-ল্হা-খাং মন্দিরে অবলোকিতেশ্বরের মূর্তি নির্মাণ করেন। এছাড়া তিনি উত্তরপশ্চিম লাদাখ অঞ্চলের লাংকা শহরের নিকটে 'খাব-ছার মন্দির, কিন্নর অঞ্চলে পু বৌদ্ধবিহার এবং ৯৯৬ খ্রিষ্টাব্দে স্পিতি অঞ্চলে তাবো বৌদ্ধবিহার নির্মাণ করেন।:২৫৬

শিষ্য
-----

রিন-ছেন-ব্জাং-পোর প্রধান শিষ্য মাল-ব্লো-গ্রোস-গ্রাগ্স-পা ধর্মকীর্তি রচিত প্রমাণবার্তিক অনুবাদ করেন। তার অপর প্রধান শিষ্য ছিলেন র্ঙ্গোগ-লো-ত্সা-বা-ব্লো-ল্দান-শেস-রাব (ওয়াইলি: *rngog lo tsA ba blo ldan shes rab*), গ্রাগ্স-রিন (ওয়াইলি: *grags rin*), র্গ্যা-য়ে-ত্শুক (ওয়াইলি: *rgya ye tshuk*), গুং-পা-য়ে-শেস (ওয়াইলি: *gung pa ye shes*), দ্কোন-ম্ছোগ-ব্র্ত্সেগ্স (ওয়াইলি: *dkon mchog brtsegs*) প্রভৃতি।

তথ্যসূত্র
---------

1. 1 2  Rizvi, Janet. (1996). *Ladakh: Crossroads of High Asia*. Second Revised Edition. Oxford University Press. আইএসবিএন ০-১৯-৫৬৪৫৪৬-৪
2. 1 2 3 4 5  Gardner, Alexander (2011-07)। "Rinchen Zangpo"। *The Treasury of Lives: Biographies of Himalayan Religious Masters*। সংগ্রহের তারিখ 2013-08-10।  এখানে তারিখের মান পরীক্ষা করুন: `|তারিখ=` (সাহায্য)
3. ↑  Schneider, Johannes (1993). Der Lobpreis der Vorzüglichkeit des Buddha. Bonn: Indica et Tibetica Verlag. p. 21
4. ↑  Handa, O. C. (1987). *Buddhist Monasteries in Himachel Pradesh*. Indus Publishing Company, New Delhi.

আরো পড়ুন
---------

* Gangnegi, Hira Paul. 1998. "A Critical Note on the Biographies of Lo chen Rin chen bZang po." Tibet Journal 23, pp. 38–48.
* Luczanits, Christian. 2004. Buddhist Sculpture in Clay: Early Western Himalayan Art, Late 10th to Early 13th Centuries. Serindia.
* Martin, Dan. 2008. "Veil of Kashmir — Poetry of Travel and Travail in Zhangzhungpa’s 15th-Century Kāvya Reworking of the Biography of the Great Translator Rinchen Zangpo (958-1055 CE)." Revue d’Etudes Tibétaines vol. 14, pp. 13–56.
* Roerich, George, trans. 1996. The Blue Annals. 2nd ed. Delhi: Motilal Banarsidas.
* Snellgrove, David, and Skorupski, Tadeusz. 1977-1980. The Cultural Heritage of Ladakh. London: Aris & Phillips, Warminster. pp. 85–116.
* Tsepak Rigdzin. 1984. "Rinchen Zangpo: The Great Tibetan Translator." Tibet Journal 9, pp. 28–37.\*
* Tucci, Giuseppe. 1988 (1932). Rin-chen bzaṅ-po and the Renaissance of Buddhism in Tibet Around the First Millenium. New Delhi: Aditya Prakashan.
* Van Schaik, Sam. 2011. Tibet: A History. New Haven: Yale University Press, pp. 52–59.
* Kapadia, Harish. (1999). *Spiti: Adventures in the Trans-Himalaya*. Second Edition. Indus Publishing Company, New Delhi. আইএসবিএন ৮১-৭৩৮৭-০৯৩-৪.
* McKay, Alex (ed.). (2003). *Tibet and Her Neighbors: A History*. Walther Konig. আইএসবিএন ৩-৮৮৩৭৫-৭১৮-৭

| * দে
* স
লাদাখ |
| --- |
| রাজধানী: **লেহ** |
| ভূগোল | 

|  |  |  |  |  |  |  |  |
| --- | --- | --- | --- | --- | --- | --- | --- |
| পর্বত | 

|  |  |
| --- | --- |
| পর্বতশ্রেণী | 
* কারাকোরাম
* জাংস্কার
* লাদাখ
* সালতোরো
* সিয়াচেন
* সাসের
* রিমো

 |
| পর্বতশৃঙ্গ | 
* সালতোরো
* সাসের
* রিমো
* টেরাম
* কাং ইয়াৎজে
* স্টক

 |
| গিরিবর্ত্ম | 
* খার্দুং
* সাসের
* কারাকোরাম
* লাচুলুং
* তাংলাং
* চাং
* মার্সিমিক
* রেজাং
* জোজি
* ফোতু
* পেনসি
* শিঙ্গো
* স্পাঙ্গুর
* কোংকা
* লানাক
* দেরা কম্পাস
* গান্ডা

 |

 |
| উপত্যকা | 
* লেহ
* রুপশু
* শ্যোক
* সুরু
* নুব্রা
* জাংস্কার

 |
| নদী | 
* সিন্ধু
* জাংস্কার
* সারাপ
* ডোডা
* দ্রাস
* শ্যোক
* নুব্রা
* ইয়াপোলা
* সুরু
* মার্খা
* গালোয়ান
* চিপ চাপ

 |
| হিমবাহ | 
* সিয়াচেন
* দ্রাং-দ্রুং
* রিমো

 |
| হ্রদ | 
* Tso Moriri
* প্যাঙ্গং হ্রদ
* স্পাংগুর হ্রদ

 |
| শহর | 
* লেহ
* কার্গিল
* উপশি
* পাদুম
* দ্রাস
* ন্যোমা
* খালাতসে
* থিকসে
* বাসগো
* আলচি
* শে
* দৌলত বেগ ওল্ডি
* হানলে
* ফুকচে
* Demchok
* Diskit

 |
| বৌদ্ধবিহার | 
* আলচি
* Bardan
* বাসগো
* চেমরে
* Diskit
* হানলে
* হেমিস
* হুন্ডুর
* কর্জক
* কার্শা
* লামায়ুরু
* লিকির
* লিংশেদ
* Mashro
* মাংত্রো
* Mulbekh
* Namgyal Tsemo
* Phugtal
* Phyang
* রাংদুম
* Rizong
* Sani
* Sankar
* Saspul
* শে
* স্পিতুক
* স্তাকনা
* স্তোক
* স্তোংদে
* Takthok
* থিকসে
* Tserkarmo
* ওয়ানলা
* জাংলা
* Zongkul

 |
| যোগাযোগ | 
* ১ডি নং জাতীয় সড়ক
* লেহ-মানালি মহাসড়ক
* কুশোক বাকুলা রিনপোছে বিমানবন্দর

 |

 |
| ইতিহাস | 
* নামগ্যাল রাজবংশ
* ভারত অন্তর্ভুক্তি
* ভারত-পাকিস্তান যুদ্ধ ১৯৪৭
* ভারত-চীন সীমান্ত বিতর্ক
* ভারত-চীন যুদ্ধ
* সিয়াচেন দ্বন্দ্ব
* অপারেশন মেঘদূত
* কার্গিল যুদ্ধ
* লাদাখ স্বায়ত্ত্বশাসিত পার্বত্য উন্নয়ন পরিষদ (লেহ , কার্গিল)

 |
| বিখ্যাত ব্যক্তিত্ব | 

|  |  |
| --- | --- |
| শাসক | 
* গ্রাগ্স-'বুম-ল্দে
* সেং-গে-র্নাম-র্গ্যাল
* জোরাওয়ার সিং কাহলুরিয়া

 |
| ধর্মীয় ব্যক্তিত্ব | 
* রিন-ছেন-ব্জাং-পো
* স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো
* য়ে-শেস-দোন-গ্রুপ
* ঙ্গাগ-দ্বাং-ব্লো-ব্জাং-থুব-ব্স্থান-ম্ছোগ-নোর

 |
| শিল্পী | 
* ত্শে-দ্বাং-রিগ-'দ্জিন
* য়ে-শেস-'জাম-দ্ব্যাংস
* ঙ্গাগ-দ্বাং-ত্শে-রিং
* ত্শে-রিং-দ্বাং-'দুস
* ত্শে-রিং-দ্ঙ্গোস-গ্রুব

 |

 |
| অন্যান্য | 
* প্রাণীজগৎ
* পর্যটন
* লাদাখী ভাষা
* জাংস্কারী ভাষা
* তিব্বতী লিপি
* চাংপা

 |